Se olla o ceo nunha noite escura, poderá ver miles de estrelas
e unha faixa de luz que se curva enriba de nós, de horizonte a horizonte.
Esta faixa, a Vía Láctea, e todas as estrelas
fan parte da galaxia en que vivimos.
As galaxias son coma illas no baleiro do Universo.
Son enormes!
A nosa contén preto de 300 mil millóns de estrelas,
das cales o Sol é apenas unha máis,
tan anónima coma un gran de area nun inmenso areal.
Orbitan harmoniosamente en torno do centro,
unidas pola poderosa forza da gravidade.
No seu centro, un monstruoso burato negro
aliméntase das estrelas que se ousan aproximar.
Mais non se preocupe!
O Sol orbita confortabelmente a 25000 anos luz deste monstro
a medio camiño entre o centro e o bordo da galaxia.
Este "mar" ten moitas outras illas,
a nosa é só unha entre máis de 500 mil millóns de galaxias
que poboan o Universo.